नई दिल्ली। कांग्रेस अध्यक्ष और उत्तर प्रदेश के अमेठी से सांसद राहुल गांधी ने कहा है कि अगर साल 2019 में उनकी पार्टी सत्ता में आती है तो वो आंध्र प्रदेश को विशेष राज्य का दर्जा दिलाएंगे। राहुल आज आंध्र प्रदेश में सत्ताधारी दल और राष्ट्रीय जनतांत्रिक गठबंधन (NDA) में शामिल तेलगु देशम पार्टी के नेताओं के प्रदर्शन में पहुंचे थे जो राजधानी दिल्ली में किया जा रहा है। राहुल ने इस दौरान TDP के नेताओं से भी मुलाकात की। राहुल ने ट्वीटर पर लिखा कि- 'आज दोपहर मैं जंतर मंतर पर हो रहे प्रदर्शन में पहुंचा, जिसमें आंध्र प्रदेश के लिए 'स्पेशल स्टेटस' की मांग की गई। यह मेरा विश्वास है कि अगर विपक्ष इस मुद्दे पर एकजुट हो जाता है, तो हम भाजपा सरकार को आंध्र के लोगों के साथ न्याय करने के लिए मजबूर कर सकते हैं।'